تورکیه‌نین باش ناظیری بینالی ییلدیریم تورکیه‌نین اونیورسیته تحصیلینده ایکینجی یئرده اولدوغونو سؤیله‌دی.
ییلدیریم پایتاخت آنکارادا میللی تحصیل ناظیرلیگینده تشکیل اولونان خاریجده ماستر تحصیلی بورس پروقرامیندا ائتدیگی چیخیشیندا اؤلکه‌ده ابتدایی تحصیل نیسبتی‌نین 100%، اورتا تحصیل نیسبتی‌نین 83 %، عالی تحصیل نیسبتی‌نین ایسه 43 % اولدوغونو بیلدیردی.
2002 -جی ایلده 76 اولان اونیورسیته سایی‌نین بو گون 186-یا چاتدیغینی قئید ائدن ییلدیریم یاخین زاماندا 10 اونیورسیته‌نین ده آچیلاجاغی باره‌ده مژده وئردی.
تورکیه‌نین دونیادا عالی تحصیلده ایکینجی یئرده اولدوغونو وورغولایان باش ناظیر بیرینجی یئرده یونانیستانین اولدوغونو سؤیله‌دی.
